***დანართი №1***

**დამტკიცებულია**

**სსიპ - შოთა რუსთაველის ეროვნული სამეცნიერო ფონდის**

**გენერალური დირექტორის 2016 წლის 9 თებერვლის №-18 ბრძანებით**

**სსიპ - შოთა რუსთაველის ეროვნული სამეცნიერო ფონდის**

**მაგისტრანტთა სასწავლო-კვლევითი პროექტების გრანტით დაფინანსების 2016 წლის**
**კონკურსი**

**პროგრამა და პირობები**

**მუხლი 1. ზოგადი დებულებანი**

1. ეს დოკუმენტი არეგულირებს მაგისტრანტთა სასწავლო-კვლევითი პროექტების გრანტით დასაფინანსებლად კონკურსის გამართვის, გრანტის გაცემის, განხორციელებისა და მონიტორინგის წესს.
2. მაგისტრანტთა სასწავლო-კვლევითი პროექტების გრანტით დაფინანსების 2016 წლის კონკურსის (შემდგომში - კონკურსი) ფარგლებში გაცემული გრანტები ფინანსდება საქართველოს სახელმწიფო ბიუჯეტიდან; კონკურსის ადმინისტრირებას ახორციელებს სსიპ შოთა რუსთაველის ეროვნული სამეცნიერო ფონდი (შემდგომში - ფონდი).
3. მაგისტრანტთა სასწავლო-კვლევითი პროექტების დასაფინანსებლად გრანტების გაცემის მიზანია მაგისტრატურის აკრედიტებულ საგანმანათლებლო პროგრამაზე ჩარიცხული მაგისტრანტების სამაგისტრო ნაშრომის ფარგლებში სამეცნიერო კვლევების ხარისხის გაზრდის, აკადემიური დონის ამაღლებისა და კვლევითი უნარ-ჩვევების განვითარების ხელშეწყობა, ასევე, საქართველოს უმაღლესი საგანმანათლებლო დაწესებულების სამეცნიერო-კვლევითი პოტენციალის გაუმჯობესების, სწავლის პროცესში კვლევის ინტეგრაციისა და თემატური ან/და ინტერდისციპლინური მიმართულებით კვლევითი აქტივობის განვითარების ხელშეწყობა.

**მუხლი 2. კონკურსში მონაწილეობა და კონკურსის პირობები**

1. კონკურსის ფარგლებში გრანტი შეიძლება მოიპოვოს საქართველოს მოქალაქე, უმაღლესი საგანმანათლებლო დაწესებულების (უსდ) მაგისტრატურის აკრედიტირებულ საგანმანათლებლო პროგრამაზე ჩარიცხულმა, სტუდენტის აქტიური სტატუსის მქონე მაგისტრანტმა. გრანტის მიღების პერიოდში მაგისტრანტი უნდა იყოს მაგისტრატურის საგანმანათლებლო პროგრამის დამამთავრებელი ან დამამთავრებლის წინა სემესტრის სტუდენტი.
2. პროექტის განხორციელების ძირითადი ამოცანაა, მაგისტრანტმა დაიცვას სამაგისტრო ნაშრომი და ფონდში წარმოადგინოს მაგისტრის აკადემიური ხარისხის მინიჭების დამადასტურებელი დოკუმენტი.
3. კონკურსის მონაწილე მაგისტრანტს უნდა ჰყავდეს სამაგისტრო ნაშრომის ხელმძღვანელი (პროექტში ანაზღაურების გარეშე) დოქტორის ან მასთან გათანაბრებული აკადემიური ხარისხის მქონე საქართველოს ან უცხო ქვეყნის მოქალაქე, საქართველოს უმაღლესი საგანმანათლებლო დაწესებულების პროფესორი, ასოცირებული პროფესორი, ასისტენტ პროფესორი, ემერიტუსი, საპატიო პროფესორი, მოწვეული პროფესორი, რომელიც აკადემიურ ხელმძღვანელობას უწევს მაგისტრანტის მიერ დაგეგმილ/განხორციელებულ კვლევას. სამაგისტრო ნაშრომის ხელმძღვანელს უნდა ჰქონდეს პროექტის შინაარსის შესაბამისი კვალიფიკაცია და გამოცდილება.
4. სასურველია, პროექტში ანაზღაურების გარეშე ჩართული იყოს დოქტორის ან მასთან გათანაბრებული აკადემიური ხარისხის მქონე საქართველოს მოქალაქე ან/და უცხოელი კონსულტანტი, რომლის კვალიფიკაცია შეესაბამება პროექტში აღწერილ კვლევის სფეროს. იმ შემთხვევაში, თუ პროექტი მულტიდისციპლინარულია, კონსულტანტი შესაძლებელია იყოს სათანადო მომიჯნავე მიმართულებით მოღვაწე მეცნიერი.
5. მაგისტრანტს კონკურსზე შეუძლია წარადგინოს მხოლოდ ერთი პროექტი.
6. წარდგენილი პროექტი კონკურსის ფარგლებში მიიღებს მონაწილეობას საქართველოს განათლებისა და მეცნიერების მინისტრის 2015 წლის 5 ოქტომბრის N130/ნ ბრძანების დანართის მე-3 მუხლის მე-2 პუნქტში აღნიშნული სამეცნიერო მიმართულებების შესაბამისად. ამ მიმართულებებს კონკურსის სამეცნიერო მიმართულებების კლასიფიკატორის (ამ ბრძანების დანართი N12) მიხედვით მიენიჭა შემდეგი კოდები:
7. - ზუსტი და საბუნებისმეტყველო მეცნიერებები;
8. - ინჟინერია და ტექნოლოგიები;
9. - სამედიცინო და ჯანმრთელობის მეცნიერებები;
10. - აგრარული მეცნიერებები;
11. - სოციალური მეცნიერებები;
12. - ჰუმანიტარული მეცნიერებები;
13. - საქართველოს შემსწავლელი მეცნიერებები.
14. როდესაც მე-6 პუნქტში განსაზღვრული კლასიფიკატორის მიხედვით, პროექტი მიეკუთვნება ევროსტატის კლასიფიკაციის შესაბამისად სამეცნიერო მიმართულებებიდან ერთ-ერთს (1-6), საპროექტო წინადადების შევსებისას განმცხადებელმა უნდა მიუთითოს შესაბამისი ქვემიმართულება (მაგ. 1.1. მათემატიკა, 6.2. ენები და ლიტერატურა ან სხვ.). ინტერდისციპლინარული პროექტის შემთხვევაში, საპროექტო წინადადების შევსებისას შესაძლებელია არაუმეტეს 3 ქვემიმართულების მითითება; პირველი უნდა დასახელდეს ის ქვემიმართულება, რომელსაც თქვენ ანიჭებთ უპირატესობას.
15. როდესაც მე-6 პუნქტში განსაზღვრული კლასიფიკატორის მიხედვით, პროექტი მიეკუთვნება მე-7 მიმართულებას - „საქართველოს შემსწავლელ მეცნიერებებს“ და განმცხადებელს სურს მიიღოს მონაწილეობა კონკურსში ამ მიმართულებაში, საპროექტო წინადადების შევსებისას, პირველ გრაფაში მან უნდა მიუთითოს მე-7 მიმართულება („საქართველოს შემსწავლელი მეცნიერებები“) და შემდეგ გრაფა(ებ)-ში 1- 6 სამეცნიერო მიმართულებებში შემავალი არანაკლებ 1 და ინტერდისციპლინარული პროექტის შემთხვევაში, არაუმეტეს 2 სამეცნიერო ქვემიმართულება ქვემიმართულების კოდისთვის წინ ციფრ 7-ის დამატებით (მაგ. 7.1.1. მათემატიკა ან/და 7.6.2 ენები და ლიტერატურა, ან სხვ.);
16. პროექტის განსახორციელებლად შესაძლებელია უსასყიდლოდ გამოყენებულ იქნეს როგორც უმაღლესი საგანმანათლებლო დაწესებულების, ასევე სხვა იურიდიული/ფიზიკური პირის ბაზა, რაზედაც საჭიროა ორგანიზაციის უფლებამოსილი პირის წერილობითი თანხმობა. უცხოური ორგანიზაციის შემთხვევაში ცნობა წარმოდგენილი უნდა იყოს თარჯიმანთა ბიუროს მიერ დამოწმებულ შესაბამის ქართულ თარგმანთან ერთად.
17. შესაბამისი არგუმენტირებული დასაბუთების წარმოდგენის შემთხვევაში შესაძლებელია პროექტში ჩართული იყოს დამხმარე პერსონალი (არაუმეტეს 1 პირისა), რომლის ანაზღაურება ჯამში არ უნდა აღემატებოდეს ფონდიდან მოთხოვნილი ბიუჯეტის 10%-ს.
18. პროექტის ხანგრძლივობა უნდა იყოს მინიმუმ 4 თვე, მაქსიმუმ - 10 თვე და უნდა განხორციელდეს 2017 წლის 1 იანვრიდან 2017 წლის 31 დეკემბრის ჩათვლით დროის შუალედში.

**მუხლი 3. დაფინანსება**

1. კონკურსის საერთო ბიუჯეტის მაქსიმუმ 15 % განსაზღვრულია „საქართველოს შემსწავლელი მეცნიერებების“ მიმართულებაში დარეგისტრირებული გამარჯვებული პროექტებისთვის. საერთო ბიუჯეტის დარჩენილი 85 % თანაბრად ნაწილდება ამ ბრძანების მეორე მუხლის მე-6 პუნქტით დადგენილი 1-6 სამეცნიერო მიმართულებებზე.
2. თითოეული მიმართულებისთვის განსაზღვრული თანხიდან ნაშთის დარჩენის შემთხვევაში აღნიშნული ნაშთი მოხმარდება დაფინანსების გარეშე დარჩენილ, მიმართულებებს შორის უმაღლესქულიან პროექტებს, რომლებსაც საქართველოს განათლებისა და მეცნიერების მინისტრის N 130/ნ ბრძანების დანართის მე-10 მუხლის თანახმად, მიღებული აქვთ 32 ან მეტი ქულა.
3. ერთი საგრანტო პროექტისთვის ფონდიდან მოთხოვნილი დაფინანსება არ უნდა აღემატებოდეს 6000 ლარს.
4. გრანტის მოგების შემთხვევაში მაგისტრანტმა უნდა გახსნას ბანკში სპეციალური მიზნობრივი ანგარიში, რომელზეც ჩაერიცხება მხოლოდ ფონდიდან მოთხოვნილი (ბიუჯეტით გათვალისწინებული) თანხა.მიზნობრივ ანგარიშზე ჩარიცხულ თანხას არ შეიძლება დაერიცხოს სარგებელი.
5. საგრანტო პროექტის ფარგლებში ფინანსდება:

ა) მაგისტრანტის ყოველთვიური სტიპენდია (ჯამში არ უნდა აღემატებოდეს 1200 ლარს);

ბ ) ლაბორატორიული სამუშაოებისათვის საჭირო საშუალებების შეძენის და მომსახურების ხარჯები;

გ) საველე სამუშაოებისა და ექსპედიციის ხარჯები;

დ) პროფესიული ლიტერატურის შეძენის ხარჯები;

ე) სამეცნიერო ღონისძიებასა (კონფერენცია, კონგრესი, სემინარი, ვორკშოპი, ტრენინგი და სხვა.) და/ან კვლევითი ვიზიტისათვის საჭირო ხარჯებს (რეგისტრაციის გადასახადს, საცხოვრებელ და დღიურ ხარჯებს, ტრანსპორტირების ხარჯს); სადღეღამისო და საცხოვრებელი ფართობის დაქირავების/სასტუმროს ხარჯები განისაზღვრება „დაქირავებულისათვის გადახდილი სამივლინებო ხარჯების ნორმების განსაზღვრის შესახებ“ საქართველოს ფინანსთა მინისტრის 2005 წლის 5 აპრილის №220 ბრძანების შესაბამისად;

ვ) პროფესიული ასოციაციის წევრობის ხარჯები;

ზ) კვლევისათვის საჭირო ტექნიკური აღჭურვილობის ხარჯი;

თ) სხვა ხარჯი, რომელიც დაკავშირებულია კვლევის განხორციელებასთან და შესაბამისი შედეგების პრეზენტაციასთან (მაგ. საბანკო ტრანზაქციების საკომისიო; საჭიროების შემთხვევაში, არგუმენტირებული დასაბუთებისას, დამხმარე პერსონალის ანაზღაურება).

1. ფონდი არ აფინანსებს:

კომპიუტერული ტექნიკისა და უძრავი ქონების შეძენას, უძრავი ქონების იჯარას, კაპიტალურ რემონტს, სატრანსპორტო საშუალების შეძენას.

1. პროექტი შესაძლებელია ითვალისწინებდეს უმაღლესი საგანმანათლებლო დაწესებულების ან/და სხვა ორგანიზაციის თანადაფინანსებას. თანადაფინანსება უნდა იყოს ასახული პროექტის ბიუჯეტში. თანადაფინანსებაში არ ჩაითვლება სახელმწიფო სასწავლო სამაგისტრო გრანტი ან სტიპენდია.
2. პროექტის დასრულების შემდეგ გრანტის სახსრებით შეძენილი ქონება საკუთრებაში რჩება გრანტის მიმღებს.
3. კვლევითი პროექტის განხორციელებისათვის უმაღლესი საგანმანათლებლო დაწესებულების ბაზის გამოყენება უნდა განხორციელდეს უსასყიდლოდ.

**მუხლი 4.** **კონკურსის ეტაპები**

კონკურსის ძირითადი ეტაპებია:

1. კონკურსის გამოცხადება დადგენილი წესით;
2. პროექტების წარდგენა ფონდში ელექტრონული ფოსტით; ფონდის მიერ სარეგისტრაციო შიფრის მინიჭება ელ.ფოსტით მიღებული პროექტებისთვის და მინიჭებული შიფრისგაგზავნა ელ.ფოსტით პროექტის თითოეული წარმდგენისთვის. კონკურსში მონაწილეთა განცხადებების დარეგისტრირება ფონდის კანცელარიაში;
3. რეგისტრირებული პროექტების კონკურსის პირობებთან შესაბამისობის დადგენა;
4. პროექტების შეფასება კომისიის მიერ;
5. კომისიის შეფასების საფუძველზე გამარჯვებული პროექტების გამოვლენა და ფონდის გენერალური დირექტორის ინდივიდუალური ადმინისტრაციულ-სამართლებრივი აქტით დამტკიცება;
6. საგრანტო ხელშეკრულებების გაფორმება;
7. ფონდი უფლებამოსილია კონკურსის ნებისმიერ ეტაპზე კონკურსიდან მოხსნას პროექტი, რომლიც შეიცავს არასრულ ან ყალბ ინფორმაციას.

**მუხლი 5. პროექტის რეგისტრაციისათვის საჭირო დოკუმენტაციის ჩამონათვალი**

კონკურსში მონაწილეობისთვის მაგისტრანტმა უნდა წარმოადგინოს შემდეგი დოკუმენტები:

1. „საპროექტო წინადადების“ (ამ ბრძანების დანართი 2) შევსებული ფორმა;
2. პროექტის ბიუჯეტი და განხორციელების გეგმა-გრაფიკი (ამ ბრძანების დანართი 3; 3.1.);
3. მაგისტრანტის ბიოგრაფიული მონაცემები (CV) (ამ ბრძანების დანართი 4);
4. სამაგისრტო ნაშრომის ხელმძღვანელის ბიოგრაფიული მონაცემები (CV) თუ აღნიშნული პირი საქართველოს მოქალაქე არის, CV ივსება ქართულ ენაზე, ხოლო თუ - უცხო ქვეყნის, მაშინ CV ივსება ინგლისურ ენაზე და წარმოდგენილი უნდა იყოს ქართული თარგმანიც. (ამ ბრძანების დანართი 5);
5. კონსულტანტის (ასეთის არსებობის შემთხვევაში) ბიოგრაფიული მონაცემები (CV) თუ აღნიშნული პირი საქართველოს მოქალაქე არის, CV ივსება ქართულ ენაზე, ხოლო თუ - უცხო ქვეყნის, მაშინ CV ივსება ინგლისურ ენაზე და წარმოდგენილი უნდა იყოს ქართული თარგმანიც (ამ ბრძანების დანართი 6);
6. პროექტის რეზიუმე ქართულ და ინგლისურ ენებზე (ამ ბრძანების დანართი 7);
7. სამაგისტრო ნაშრომის ხელმძღვანელის მიერ ხელმოწერილი და დასკანირებული თანხმობის წერილი (ამ ბრძანების დანართი 8) ქართულ ენაზე. იმ შემთხვევაში თუ ხელმძღვანელი უცხოეთის მოქალაქეა, წერილი უნდა იყოს ინგლისურ ენაზე და აუცილებელია თარჯიმანთა ბიუროს მიერ დამოწმებული შესაბამისი ქართული თარგმანი;
8. კონსულტანტის (ასეთის არსებობის შემთხვევაში) კონსულტანტის მიერ ხელმოწერილი და დასკანირებული თანხმობის წერილი (ამ ბრძანების დანართი 9) ქართულ ენაზე. იმ შემთხვევაში, თუ კონსულტანტი უცხოეთის მოქალაქეა, წერილი უნდა იყოს ინგლისურ ენაზე და აუცილებელია თარჯიმანთა ბიუროს მიერ დამოწმებული შესაბამისი ქართული თარგმანი;
9. განცხადება კონკურსში მონაწილეობის შესახებ (ამ ბრძანების დანართი 10), მინიჭებული სარეგისტრაციო შიფრის მითითებით, რომელიც სამაგისტრო პროგრამის ხელმძღვანელის მიერ ხელმოწერილია 2016 წლის 4 ივლისიდან 2016 წლის 28 ოქტომბრის ჩათვლით პერიოდში;
10. ცნობა უსდ-დან, რომ მაგისტრანტი სწავლობს აკრედიტებულ სამაგისტრო პროგრამაზე, რომელიც გაცემულია 2016 წლის 4 ივლისიდან 2016 წლის 24 ოქტომბრის ჩათვლით პერიოდში;
11. მაგისტრანტის სტუდენტის აქტიური სტატუსის დამადასტურებელი დოკუმენტი, სადაც მითითებული იქნება, თუ რომელ სემესტრზე იმყოფება მაგისტრანტი. ცნობა გაცემული უნდა იყოს 2016 წლის 4 ივლისიდან 2016 წლის 24 ოქტომბრის ჩათვლით პერიოდში. **კონკურსში გამარჯვების შემთხვევაში, საგრანტო ხელშეკრულების გაფორმებამდე, მაგისტრანტმა დამატებით უნდა წარმოადგინოს სტუდენტის აქტიური სტატუსის დამადასტურებელი დოკუმენტი სემესტრის მითითებით.**
12. მაგისტრანტის მიერ პროექტის მიზნებისათვის უმაღლესი საგანმანათლებლო დაწესებულების, ან სხვა იურიდიული/ფიზიკური პირის (ასეთის არსებობის შემთხვევაში) თანხმობის წერილი მატერიალურ-ტექნიკური ბაზის უსასყიდლოდ გამოყენების შესახებ. (ამ ბრძანების დანართი 11) რომელიც გაცემულია 2016 წლის 4 ივლისიდან 2016 წლის 24 ოქტომბრის ჩათვლით პერიოდში;
13. მაგისტრანტის პირადობის მოწმობის ასლი;
14. მაგისტრანტის მიერ უკვე მიღებული აკადემიური განათლების დამადასტურებელი დოკუმენტის ასლი (მაგ. ბაკალავრის დიპლომი). თუ აკადემიური განათლების დამადასტურებელი დოკუმენტი უცხოეთშია გაცემული, წარმოდგენილი უნდა იყოს დოკუმენტის ასლი და სსიპ - განათლების ხარისხის განვითარების ეროვნული ცენტრის მიერ გაცემული დოკუმენტი უცხოეთში მიღებული განათლების აღიარების შესახებ;
15. სამაგისტრო ნაშრომის ხელმძღვანელის აკადემიური ხარისხის დამადასტურებელი დოკუმენტის ასლი (თუ ხელმძღვანელი საქართველოს მოქალაქეა და აღნიშნული დოკუმენტი უცხოეთშია გაცემული, მას თან უნდა ერთვოდეს სსიპ - განათლების ხარისხის განვითარების ეროვნული ცენტრის მიერ გაცემული დოკუმენტი უცხოეთში მიღებული განათლების აღიარების შესახებ [[1]](#footnote-1); თუ ხელმძღვანელი უცხოელია - დოკუმენტი წარმოდგენილი უნდა იყოს თარჯიმანთა ბიუროს მიერ დამოწმებულ შესაბამის ქართულ თარგმანთან ერთად;
16. კონსულტანტის ხარისხის დამადასტურებელი დოკუმენტი (თუ კონსულტანტი საქართველოს მოქალაქეა და აღნიშნული დოკუმენტი უცხოეთშია გაცემული, წარმოდგენილი უნდა იყოს დოკუმენტის ასლი და სსიპ - განათლების ხარისხის განვითარების ეროვნული ცენტრის მიერ გაცემული დოკუმენტი უცხოეთში მიღებული განათლების აღიარების შესახებ); თუ კონსულტანტი უცხოელია - დოკუმენტი წარმოდგენილი უნდა იყოს თარჯიმანთა ბიუროს მიერ დამოწმებულ შესაბამის ქართულ თარგმანთან ერთად;
17. სამაგისტრო პროგრამის კურიკულუმი (უსდ-ს ვებგვერდიდან საგნების სია კრედიტების მითითებით);
18. მაგისტრანტის მიერ მოპოვებული კრედიტების შესახებ ნიშნების ფურცელი სათანადოდ დამოწმებული უსდ-ს მიერ; სასურველია ნიშნების ფურცელში მითითებული იყოს GPA.
19. საბუთი თანადაფინანსების (ასეთის არსებობის შემთხვევაში) შესახებ უფლებამოსილი პირის მიერ ხელმოწერილი და ბეჭდით დადასტურებული, რომელიც გაცემულია 2016 წლის 4 ივლისიდან 2016 წლის 24 ოქტომბრის ჩათვლით პერიოდში; უცხოური ორგანიზაციის შემთხვევაში ცნობა წარმოდგენილი უნდა იყოს თარჯიმანთა ბიუროს მიერ დამოწმებულ შესაბამის ქართულ თარგმანთან ერთად.

**შენიშვნა: დასაშვებია მე-10 და მე-11 პუნქტების გაერთიანება ერთ დოკუმენტში/ცნობაში;**

**მუხლი 6. პროექტის რეგისტრაცია**

1. გრანტის მაძიებელმა მაგისტრანტმა კონკურსში პროექტის დასარეგისტრირებლად წარმოსადგენი დოკუმენტები უნდა გააფორმოს რეგისტრაციის ინსტრუქციის მიხედვით და გამოგზავნოს ელექტრონულ ფოსტით შემდეგ მისამართზე: mr@rustaveli.org.ge **2016 წლის 4 ივლისიდან 2016 წლის 24 ოქტომბრის 17:00 სთ-ის ჩათვლით.**
2. კონკურსის ელ. ფოსტაზე მიღებულ თითოეულ პროექტს ფონდის მიერ მიენიჭება სარეგისტრაციო შიფრი და გაეგზავნება ელ.ფოსტით პროექტის წარმდგენს.

3. ელფოსტით გამოგზავნილი წერილზე თანდართული საკონკურსო დოკუმენტაცია წარმოდგენილი უნდა იყოს სამ PDF-ფაილად (პროექტის რეგისტრაციის ინსტრუქციის თანახმად). თუ აღნიშნული წესი არ იქნება დაცული, პროექტს არ მიენიჭება შიფრი და არ განიხილება;

4. გრანტის მაძიებელმა უნდა შეავსოს „განცხადება კონკურსში მონაწილეობის შესახებ“, (სათანადო ადგილას მიუთითოს ელ.ფოსტით მიღებული, პროექტისათვის მინიჭებული სარეგისტრაციო შიფრი) დაამოწმოს იგი შესაბამისი ხელმოწერებით და წარადგინოს ფონდის კანცელარიაში **არაუგვიანეს 2016 წლის 28 ოქტომბრის 17:00 სთ-სა.**

5. კონკურსის პირობებით დადგენილი ვადის დარღვევით წარმოდგენილი პროექტები არ განიხილება. მოთხოვნილი დოკუმენტაციის წარმოდგენის დადგენილი წესისა და ფორმატის დარღვევის შემთხვევაში პროექტები მოიხსნება კონკურსიდან.

6. ფონდი არ ანაზღაურებს პროექტის მომზადებისა და წარდგენისათვის გაწეულ ხარჯებს.

**მუხლი 7. პროექტების შეფასება და გამარჯვებულების გამოვლენა**

1. პროექტებს აფასებს ფონდის გენერალური დირექტორის ინდივიდუალური ადმინისტრაციულ-სამართლებრივი აქტით შექმნილი საკონკურსო კომისია. კომისიის მუშაობის წესს განსაზღვრავს ფონდის გენერალური დირექტორი.
2. კომისია პროექტებს აფასებს საქართველოს განათლებისა და მეცნიერების მინისტრის 2015 წლის 5 ოქტომბრის N130/ნ ბრძანების მე-10 მუხლით გათვალისწინებული პროექტის შეფასების კრიტერიუმების შესაბამისად.
3. კომისიის მიერ გამოვლენილ გამარჯვებულ პროექტებს ამტკიცებს ფონდის გენერალური დირექტორი ინდივიდუალური ადმინისტრაციულ-სამართლებრივი აქტით.

**მუხლი 8. საგრანტო ხელშეკრულება**

1. ფონდის გენერალური დირექტორის მიერ გამარჯვებული პროექტების ჩამონათვალის დამტკიცების შემდეგ ფონდი უზრუნველყოფს საგრანტო ხელშეკრულების გაფორმებას კონკურსში გამარჯვებული პროექტის წარმდგენ მაგისტრანტთან, შესაბამის უმაღლეს საგანმანათლებლო დაწესებულებასა და მაგისტრატურის საგანმანათლებლო პროგრამის ხელმძღვანელთან, რომელშიც გაიწერება ურთიერთვალდებულებათა დეტალური პირობები.

2. საგრანტო ხელშეკრულება პროექტის განხორციელების სხვა პირობებთან ერთად ითვალისწინებს პროექტის ფარგლებში შექმნილი ინტელექტუალური საკუთრების უფლებით სარგებლობას გრანტის მიმღებსა და გრანტის გამცემს შორის ქვეყანაში მოქმედი და საერთაშორისო კანონმდებლობის შესაბამისად.

 3. ხელშეკრულების გაფორმებიდან არაუგვიანეს 20 დღის ვადაში ფონდის მხრიდან საგრანტო დაფინანსება მაგისტრანტს გადაერიცხება ავანსის სახით (პროექტის მთლიანი ბიუჯეტის 80%), ხოლო დარჩენილი თანხა (ბიუჯეტის 20%) გრანტის მიმღებს გადაერიცხება ფინანსური და პროგრამული ანგარიშების წარდგენის შემდეგ შესაბამისი განხილვის აქტის საფუძველზე.

**მუხლი 9. ანგარიშგება და მონიტორინგი**

1. ფონდი პროექტის დასრულების შემდგომ ახორციელებს დაფინანსებული პროექტების მონიტორინგს, რომელიც მოიცავს პროექტის განხორციელების ფინანსურ და პროგრამულ მონიტორინგს.
2. ფინანსური მონიტორინგის დროს ფონდი:

ა) ახორციელებს საგრანტო ხელშეკრულების ფარგლებში გაწეული ხარჯების საგრანტო ხელშეკრულებასთან შესაბამისობის შემოწმებას ანგარიშის დადგენილი ფორმების შესაბამისად წარდგენილი დოკუმენტაციის საფუძველზე;

ბ) ეყრდნობა მაგისტრანტის მიერ წარდგენილი გრანტის ხარჯვის დამადასტურებელ დოკუმენტაციას, რომელიც წარდგენილ უნდა იქნეს დედანის, ფოტოასლების ან ელექტრონული (დასკანირებული) სახით;

1. ფონდის მიერ მინიტორინგის განხორციელებისას:

ა) მიზნობრივ ხარჯად ჩაითვლება – საგრანტო ხელშეკრულების ბიუჯეტის ძირითადი ხარჯვითი კატეგორიის ფარგლებში განხორციელებული ხარჯი, თუ იგი მიეკუთვნება ამ ხარჯვით კატეგორიას;

ბ) არამიზნობრივ ხარჯად ჩაითვლება – საგრანტო ხელშეკრულების ბიუჯეტით გაუთვალისწინებელი ხარჯი, ასევე ხელშეკრულების გაფორმებამდე ან/და პროექტის დასრულების შემდგომ გაწეული ხარჯი. პროექტის დასრულების შემდგომ დადგენილი არამიზნობრივი ხარჯი ექვემდებარება ხაზინის შესაბამის ანგარიშზე დაბრუნებას;

გ) ნაშთად ჩაითვლება – საანგარიშო პერიოდის ბოლოს აუთვისებელი რესურსი, რომელიც უნდა დაბრუნდეს ხაზინის შესაბამის ანგარიშზე.

1. გრანტის მიმღების მიერ წარდგენილ ანგარიშზე ფონდი ადგენს განხილვის აქტს, რომელშიც აისახება საანგარიშო პერიოდში გადარიცხული თანხის ხარჯვის შესაბამისობა საგრანტო ხელშეკრულებით გათვალისწინებულ ხარჯთაღრიცხვასთან.
2. პროგრამული მინიტორინგის ფარგლებში უნდა მოხდეს მაგისტრის აკადემიური ხარისხის მინიჭების დამადასტურებელი დოკუმენტისა და სამაგისტრო პროგრამის ხელმძღვანელისგან ხელმოწერილი პროექტის ეტაპების განხორციელების დადასტურების წერილის წარდგენა; იმ შემთხვევაში თუ ხელშეკრულებით დადგენილ ვადებში მაგისტრანტი ვერ წარმოადგენს აკადემიური ხარისხის მინიჭების დამადასტურებელ დოკუმენტს, ის ვალდებულია წარადგინოს ფონდში დადგენილი ფორმის პროექტის განხორციელების პროგრამული ანგარიში.

პროგრამული ანგარიშის საფუძველზე მოხდება საგრანტო ხელშეკრულებით დაგეგმილი აქტივობების შესრულების დამადასტურებელი დოკუმენტების შემოწმება და საბოლოო გადაწვეტილების მიღება პროექტის შეჩერების, შეწყვეტის ან დასრულების თაობაზე.

**მუხლი 10. პროექტის შეჩერება, შეწყვეტა და დასრულება**

პროექტის შეჩერება, შეწყვეტა და დასრულება რეგულირდება საქართველოს განათლებისა და მეცნიერების მინისტრის 2015 წლის 5 ოქტომბრის N130/ნ ბრძანების მე-15 მუხლის შესაბამისად.

1. პოსტსაბჭოთა ქვეყნების მიერ 90-იან წლებამდე გაცემულ დოკუმენტს არ სჭირდება ქართული თარგმანი. [↑](#footnote-ref-1)